Budžeta grozījuma nr. 8 provizoriskais projekts 2009. gada vispārējais budžets - Izdevumu kopsavilkums pa iedaļām - III iedaļa : Komisija /* COM/2009/0337 galīgā redakcija */





[pic] | EIROPAS KOPIENU KOMISIJA | Briselē, 3.7.2009 COM(2009) 337 galīgā redakcija BUDŽETA GROZĪJUMA NR. 8 PROVIZORISKAIS PROJEKTS 2009. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀM III iedaļa – Komisija BUDŽETA GROZĪJUMA NR. 8 PROVIZORISKAIS PROJEKTS2009. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀMIII iedaļa – Komisija Ņemot vērā - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], kurā jaunākie grozījumi izdarīti ar Padomes Regulu (EK) Nr. 1525/2007[2], un jo īpaši tās 37. pantu, Eiropas Komisija ar šo iesniedz budžeta lēmējinstitūcijai 2009. gada budžeta grozījuma Nr. 8 provizorisko projektu. SATURS 1. Ievads 4 2. Infekciozais katarālais drudzis 4 3. Augstplūsmas kodolreaktors 5 4. EIROPOLS 6 5. EUROJUST 6 6. OLAF 8 KOPSAVILKUMA TABULA PA FINANŠU SHĒMAS POZĪCIJĀM 10 IZMAIŅAS IZDEVUMU KOPSAVILKUMĀ PA IEDAĻĀM Izmaiņas izdevumu kopsavilkumā pa iedaļām ir nosūtītas atsevišķi, izmantojot SEI-BUD sistēmu. Izmaiņas izdevumu kopsavilkumā pa iedaļām angļu valodā informācijas nolūkos ir pievienotas šim dokumentam kā budžeta pielikums. 1. Ievads 2009. gada budžeta grozījuma Nr. 8 provizoriskais projekts (BGPP) ietver šādus elementus. - Palielinājums EUR 49 340 000 apmērā saistību apropriācijās budžeta 17 04 01 01. postenim Dzīvnieku slimību apkarošanas un uzraudzības programmas un to dzīvnieku fiziskā stāvokļa uzraudzība, kuri varētu radīt draudus sabiedrības veselībai saistībā ar kādu ārēju faktoru — Jauni pasākumi . Šis palielinājums ir paredzēts, lai palielinātu budžetu infekciozā katarālā drudža apkarošanai. - Budžeta 10 04 04 02. posteņa Augstplūsmas kodolreaktora darbība (HFR) — Augstplūsmas kodolreaktora papildprogrammas (2009. – 2011. gads) izveide ar "p.m.". - Budžeta 18 05 02 03. posteņa Eiropas Policijas birojs – Pārejas izmaksas izveide, kam jāpiešķir summa EUR 1 250 000 apmērā saistību un maksājumu apropriācijās. Šīs apropriācijas tiks pārvietotas no budžeta 18 05 09. panta Noziedzības novēršana un cīņa pret noziedzību . - Kopienas subsīdijas, kas piešķirta EUROJUST , palielināšana par EUR 3 900 000, no kuriem EUR 1 600 000 ierosināts segt ar piešķirtajiem ieņēmumiem no EUROJUST pārpalikuma atgūšanas par 2008. finanšu gadu. Tādējādi jaunu saistību apropriāciju pieprasījums šajā budžeta grozījumā ir EUR 2 300 000 apmērā. Attiecīgās maksājumu apropriācijas tiks ņemtas no 18 06 07. panta Civiltiesību programma . - Grozījumi OLAF štatu sarakstā bez papildu finansējuma. Šā budžeta grozījuma tīrā finansiālā ietekme ir EUR 51 640 000 jaunās saistībās bez jauna maksājumu apropriāciju pieprasījuma. 2. Infekciozais katarālais drudzis Kopš 2006. gada otrās puses vairākās dalībvalstīs notika infekciozā katarālā drudža 8. serotipa un vēlāk 1. serotipa uzliesmojumi. Infekciozais katarālais drudzis ir pārnēsājama slimība, kurai pret slimību uzņēmīgo sugu dzīvnieku nokaušana parasti nav piemērots pasākums, izņemot gadījumus, kad dzīvnieki ir klīniski inficēti ar infekciozo katarālo drudzi. Šīs slimības izplatība nopietni apdraud Kopienas mājdzīvniekus. Vakcinācija ir efektīvākais veterinārais pasākums, ko var izmantot infekciozā katarālā drudža apkarošanai, un masu ārkārtas vakcinācijas kampaņa ir labākā alternatīva, lai sasniegtu mērķi samazināt slimības klīniskās izpausmes un zaudējumus, apturot slimības izplatīšanos, aizsargājot slimības neskartās teritorijas dalībvalstīs un veicinot drošu tirdzniecību ar dzīviem dzīvniekiem. Lai iespējami īsākā laikā novērstu slimības izplatīšanos, Kopiena saskaņā ar Lēmumā 90/424/EEK[3] paredzētajiem noteikumiem ir piedalījusies to izmaksu segšanā, kas dalībvalstīm radušās, veicot ārkārtas pasākumus šīs slimības apkarošanai. Iepriekšminētā vakcinācijas pasākuma kopējās izmaksas 2008. gadā tika lēstas 130 miljonu euro apmērā. Šī summa tika darīta pieejama, izmantojot budžeta grozījumu 3/2008[4]. Saistībā ar 2009. gada provizoriskā budžeta projekta (PBP) grozījumu vēstuli Nr. 2[5] Komisija norādīja, ka būs jāpārskata 2009. gada budžeta vajadzības infekciozā katarālā drudža apkarošanai pēc iepriekšējās izpildes analīzes un pašreizējās situācijas novērtējuma. Tajā laikā tika prognozēts, ka būs nepieciešama papildu summa 100 miljonu euro apmērā papildus summai 62 miljonu euro apmērā, kas ierosināta 2009. gada PBP. Pamatojoties uz atjauninātajiem pieprasījumiem no dalībvalstīm un vēl nepiešķirtajām summām, Komisija pieprasa papildu saistības EUR 49 340 000 apmērā. Papildu maksājumu apropriācijas 2009. gadā nav nepieciešamas. 3. Augstplūsmas kodolreaktors Padome 2004. gada 19. februārī pieņēma trīs gadu pētniecības papildprogrammu (2004.-2006. g.), kas Eiropas Atomenerģijas kopienas Kopīgajam pētniecības centram bija jāīsteno saistībā ar Kopienas augstplūsmas kodolreaktora ( HFR ) darbību Petenā (Nīderlande). Padome 2007. gada 26. novembrī nolēma minēto papildprogrammu pagarināt par vienu gadu (2007. g.). Tādējādi šīs programmas darbība beidzās 2007. gada 31. decembrī. HFR darbība bez pētniecības papildprogrammas turpinājās visu 2008. gadu, un vienlaicīgi tika veiktas darbības, lai tā darbības un ekspluatācijas pamatā būtu neatkarīgs un ilgstošāks tiesiskais režīms. Tā kā minētās darbības nebija sekmīgas, turpmākais finansiālais atbalsts bija jāsniedz, izmantojot jaunu pētniecības papildprogrammu. Jaunā pētniecības papildprogramma par augstplūsmas kodolreaktora darbību Petenā ( HFR ) ir pieņemta trīs gadu laikposmam no 2009. gada 1. janvāra[6]. 2009. gada budžeta procedūras laikā nebija iespējams paredzēt šā lēmuma pieņemšanas laiku, un 2009. gadā tai nebija iekļauts neviens budžeta postenis. Notiekot sarunām, bija iespējams plānot šo programmu 2010. gada PBP. Tomēr tā tagad ir jāņem vērā attiecībā uz 2009. gadu. Programmas galvenie zinātniskie un tehniskie mērķi ir šādi. - Nodrošināt HFR drošu un stabilu darbību Petenā, lai garantētu neitronu plūsmas pieejamību eksperimentāliem mērķiem. - Nodrošināt, lai pētniecības institūti varētu efektīvi izmantot HFR plašā disciplīnu diapazonā, proti, esošo kodolreaktoru drošības uzlabošana, veselības aizsardzība, tostarp medicīniskajā pētniecībā nepieciešamo medicīnas izotopu izstrādāšana, kodolsintēze, fundamentālie pētījumi un mācības, kā arī atkritumu apsaimniekošana, tostarp iespēja pētīt kodoldegvielu drošuma īpašības jaunās paaudzes reaktoru sistēmās. Reaktoru izmanto arī radioizotopu komerciālai ražošanai. No 10 miljoniem medicīnisko diagnožu, kas Eiropā katru gadu tiek noteiktas, izmantojot radioizotopus, vairāk nekā 60 % gadījumu tiek izmantota HFR produkcija. Tādējādi šajā jomā tā ir svarīga iekārta farmācijas uzņēmumiem Eiropā. Turklāt, tā kā reaktors atrodas Eiropā, tā produkcija ātri nonāk Eiropas medicīnas centros. Tas ir būtiski attiecībā uz vairumu pašlaik izmantojamo īsmūžīgo izotopu. HFR ir arī mācību iekārta doktora un pēcdoktorantūras studiju stipendiātiem, kuri veic pētījumus savu valstu vai Eiropas programmu ietvaros. Šajā papildprogrammā norādīts, ka trīs dalībvalstis, kas piedalās programmā, proti, Nīderlande, Francija un Beļģija, veiks iemaksas kā finanšu iemaksas, ko veic Eiropas Savienības vispārējā budžetā, izmantojot piešķirtos ieņēmumus. Komisija nesegs HFR darbības izmaksas no sava budžeta līdzekļiem. Tomēr Komisijai ir jāizveido „ieraksta punkts” šai programmai ar pieliktu atgādinājumu "p.m." jaunajā budžeta 10 04 04 02. postenī Augstplūsmas kodolreaktora darbība (HFR) — Augstplūsmas kodolreaktora papildprogrammas (2009. – 2011. gads) . 4. EIROPOLS Padomes Lēmums 2009/371/TI[7], ar ko izveido EIROPOLU, tika oficiāli pieņemts 2009. gada 6. aprīlī. Saskaņā ar lēmumu EIROPOLS, ko līdz šim finansēja no dalībvalstu iemaksām, no 2010. gada 1. janvāra darbojas kā ES aģentūra ar Kopienas finansējumu. Padomes lēmumā ir noteikums par to EIROPOLA izmaksu daļas finansējumu no Eiropas Savienības vispārējā budžeta 2009. gadā, kuras radušās saistībā ar pāreju uz jauno finanšu shēmu. Eiropols sniedza sīki izstrādātu sadalījumu 2009. gada pārejas izmaksām EUR 1 337 000 kopsummā. Izdevumi, kas jāsedz, cita starpā ietver: - pagaidu darbinieku nodarbināšanu, lai tiktu galā ar maksimālo darba slodzi (paralēli parastajai darba slodzei sagatavot jauno administratīvo noteikumu īstenošanu), - izmaksas par vairāku EIROPOLA valdes lēmumu tulkošanu visās ES oficiālajās valodās, - informācijas tehnoloģijas un komandējumu izmaksas. Komisija ierosina, kā noteikts pamataktā, segt daļu no šīm pārejas izmaksām EUR 1 250 000 apmērā, kas tiks iekļautas jaunajā budžeta 18 05 02 03. postenī Eiropas Policijas birojs – Pārejas izmaksas . Šo izmaksu finansējums neietekmēs 3a. pozīcijas rezervi, jo saistību un maksājumu apropriācijas tiks pārvietotas no 18 05 09. panta Noziedzības novēršana un cīņa pret noziedzību . 5. EUROJUST EUROJUST kolēģija 2009. gada 22. janvārī apstiprināja lēmumu, ar ko 5,6 miljonu euro apmērā groza tā 2009. gada budžetu. EUROJUST pieprasītais palielinājums ir paredzēts, lai palielinātu aģentūras administratīvos un darbības izdevumus. EUROJUST ir vajadzīgs tā ekspluatācijas izmaksu palielinājums 2009. gada otrajai pusei galvenokārt personāla vajadzībām (lai izvairītos no darbā pieņemšanas termiņu kavējumiem) un drošības nolūkos (jaunajai ēkai HV1). Turklāt jāpalielina EUROJUST pamatdarbība, lai turpinātu atbalstīt pārrobežu sadarbības koordināciju un veicināšanu EUROJUST lietās. Visbeidzot, EUROJUST jāsamaksā tā saucamās „integrētās” paketes atlikušās izmaksas par jaunajām telpām, kā sīkāk izskaidrots turpmāk. Ar šo budžeta grozījumu pēc sīki izstrādātas analīzes Komisija ierosina par 3,9 miljoniem euro palielināt Kopienas subsīdiju, kas piešķirta EUROJUST . Komisijas sīki izstrādātās analīzes rezultātā pieprasītā summa tika sadalīta divās daļās – prioritāra un neprioritāra. Komisija ierosina apstiprināt izmaksas, ko aģentūra minējusi kā prioritāras. Tas Kopienas subsīdiju 2009. gadam palielinās no 22,5 miljoniem euro līdz 26,4 miljoniem euro. Ierosinātais palielinājums ir sadalīts pa sadaļām šādi. 1. sadaļa. 1,24 miljoni euro Pašreizējie kredīti 1. sadaļā ir pietiekami, lai segtu algas līdz gada beigām visiem 130 pagaidu darbiniekiem un 12 līgumdarbiniekiem, kuri ir nodarbināti pašlaik. Līdz gada beigām Eurojust plāno pieņemt papildu 14 pagaidu darbiniekus (kā rezultātā to kopskaits būs 144) pašlaik apstiprinātā štatu saraksta ierobežojumu ietvaros, kā arī papildu 30 līgumdarbiniekus (kopā 42), kas bija paredzēti jau aģentūras 2009. gada PBP pieprasījumā. Papildu apropriācijas darbiniekiem ir paredzētas, lai segtu šo jauno darbinieku algas (EUR 940 000), kā arī papildu kancelejas un pagaidu pakalpojumus, ko izmanto, lai nodrošinātu darbības nepārtrauktību (EUR 300 000). 2. sadaļa. 1,75 miljoni euro , no kuriem 1,1 miljons euro „integrētajai” paketei, kas vēl jāapmaksā, un 0,65 miljoni euro drošības izmaksām. Kā ierosinājusi uzņēmēja dalībvalsts, tika nolemts, ka EUROJUST uz 2008.-2012. gada laikposmu pārcelsies (aģentūras daļa ir pārcēlusies 01.12.2008.) uz jaunu ēku "Haagse Veste 1" (HV1), kurā EUROJUST ir kopā ar Starptautisko Krimināltiesu. 2008. gada oktobrī tika panākta vienošanās ar uzņēmēju dalībvalsti par šo pārcelšanos, īpaši attiecībā uz tā saucamo „integrēto” paketi, lai segtu jaunās ēkas izveides izmaksas (sienas, grīdas, durvis, informācijas tehnoloģijas servera telpas) par kopējām izmaksām 3,5 miljonu euro apmērā (pārskatītā aplēse). Lai gan EUROJUST jau varēja finansēt daļu no šīm izmaksām savā 2008. gada budžetā, 2009. gadā vēl jāfinansē summa 1,1 miljona euro apmērā, kas nebija paredzēta 2009. gada budžetā. Tā kā vienošanās paredz arī to, ka EUROJUST sedz HV1 ēkas visas drošības izmaksas, palielinājums ir nepieciešams, lai pieņemtu darbā vajadzīgos apsardzes darbiniekus (šīs izmaksas tiks segtas kopā ar Starptautisko Krimināltiesu). Pašreizējais piešķīrums sedz pieprasījumus tikai 4,5 mēnešiem, tāpēc tiek pieprasīts palielinājums 0,65 miljonu euro apmērā. 3. sadaļa. 0,91 miljons euro Tā attiecas uz šādiem posteņiem: - palielinājums koordinācijas sanāksmēm sakarā ar EUROJUST lietu skaita pieaugumu par 30 % (EUR 400 000); - nepieciešamība pēc valsts norīkota eksperta katrai no 27 valstu nodaļām, kam nepieciešami papildu 14 valsts norīkoti eksperti (EUR 250 000); un - papildu summa EUR 260 000 apmērā IT projektiem, no kuriem EUR 164 000 paredzēti drošās saziņas infrastruktūras ( SCI ) sagatavošanas darbiem, ņemot vērā jauno EUROJUST 2008. gada 16. decembra lēmumu[8] (dalībvalstu savienojums), un summa EUR 96 000 apmērā – drošības revīzijām. Kā paskaidrots iepriekš, Komisija ierosina par 3,9 miljoniem euro palielināt Kopienas subsīdiju, kas piešķirta EUROJUST . Tiek ierosināts 1,6 miljonus euro no šīs summas segt ar piešķirtajiem ieņēmumiem no EUROJUST pārpalikuma atgūšanas par 2008. finanšu gadu. Tādējādi jaunu apropriāciju pieprasījums šajā budžeta grozījumā ir 2,3 miljonu euro apmērā. Tiek ierosināts iekļaut budžetā šādas papildu apropriācijas: 18 06 04 01. EUROJUST — Subsīdija saskaņā ar 1. un 2. sadaļu, EUR 1 390 000; 18 06 04 02. EUROJUST — Subsīdija saskaņā ar 3. sadaļu, EUR 910 000. Saistību apropriācijas tiks ņemtas no pieejamās 2009. gada rezerves 3a. pozīcijas maksimālās robežas ietvaros. Attiecīgās maksājumu apropriācijas tiks ņemtas no 18 06 07. panta Civiltiesību programma . 6. OLAF PēC OLAF izveides bija nepieciešamība ātri pieņemt darbā lielu skaitu krāpšanas apkarošanas speciālistu, kas nebija pieejami Komisijas dienestos, tādējādi 2003. gadā budžeta lēmējinstitūcija lielu skaitu pastāvīgo amata vietu pārveidoja par pagaidu amata vietām, lai birojs pēc iespējas ātrāk varētu sākt darboties. Darbā tika pieņemti daudzi pagaidu darbinieki. Tā kā šiem darbiniekiem tuvojās līguma beigu termiņš, OLAF bija jāveic pasākumi, lai izvairītos no darbaspēka masveida aizplūšanas un laika gaitā iegūtās zinātības zaudēšanas. Pirmais pagaidu pasākums bija pagaidu līgumu atjaunošana, kas tika pārveidoti par beztermiņa līgumiem. Tomēr tikai ierēdņu proporcijas pret pagaidu darbiniekiem palielināšana laika gaitā nodrošinās ilgtermiņa stabilu risinājumu. Šajā nolūkā 2007. gadā tika panākta vienošanās starp Komisiju un darbinieku apvienībām izsludināt ārējos un iekšējos konkursus, lai veicinātu OLAF pagaidu darbinieku pieņemšanu darbā par ierēdņiem. Ārējie konkursi nodrošinās arī uzvarētājus, kas pašlaik nav OLAF pagaidu darbinieki un tādējādi ir kvalificētu speciālistu papildu avots, ņemot vērā darbinieku pieņemšanu darbā nākotnē. Ārējo konkursu (AD11, AD8, AST4) rezultāti tagad ir pieejami, turpretim iekšējie konkursi (AD10, AD8) ir izsludināti un joprojām notiek. OLAF štatu saraksts tagad ir jāpielāgo, lai varētu pieņemt darbā par pastāvīgiem ierēdņiem šo konkursu uzvarētājus. Tā kā pastāvīgos ierēdņus nevar pieņemt darbā pagaidu amata vietās, uz ierobežotu laikposmu ir jālikvidē pastāvīgās amata vietas un pagaidu amata vietas, lai pagaidu darbiniekus varētu pieņemt darbā pastāvīgajās amata vietās. Tāpēc Komisija ierosina iekļaut pirmās vajadzīgās izmaiņas OLAF štatu sarakstā, lai veicinātu to ārējo konkursu uzvarētāju pieņemšanu darbā, kas jau ir noslēgušies. Tomēr papildu apropriācijas nebūs nepieciešamas, jo jebkurā brīdī tiks maksāta tikai viena alga, un tāpēc šis provizoriskais budžeta projekts ir budžetam neitrāls. Ierosinātais štatu saraksts nozīmē 12 papildu AD11 pastāvīgo amata vietu piešķiršanu bez finansējuma. 2010. gada PBP jau iekļauts OLAF štatu saraksta AD11 pagaidu amata vietu līdzvērtīga skaita samazinājums, t. i., 2010. gada štatu sarakstā nav palielināts amata vietu skaits salīdzinājumā ar 2009. gadu. Kad visi konkursi būs noslēgušies un būs zināms pagaidu amata vietu skaits, kuras jāpārveido par pastāvīgajām amata vietām, atkarībā no OLAF pagaidu darbinieku proporcijas attiecīgajos uzvarētāju sarakstos Komisija ierosinās vajadzīgos budžeta pasākumus. Pārskatītais štatu saraksts ir iekļauts budžeta pielikumā. KOPSAVILKUMA TABULA PA FINANŠU SHĒMAS POZĪCIJĀM Finanšu shēma Pozīcija/apakšpozīcija | 2009. gada finanšu shēma | 2009. gada budžets (tostarp BG Nr. 1-5 un BGPP Nr. 6-7) | BGPP Nr. 8/2009 | 2009. gada budžets (tostarp BG Nr. 1-5 un BGPP Nr. 6-8) | |SA |MA |SA |MA |SA |MA |SA |MA | | 1. ILGTSPĒJĪGA IZAUGSME | | | | | | | | | | 1a. Konkurētspēja izaugsmei un nodarbinātībai |13 272 000 000 | |13 768 997 000 |11 100 585 513 | | |13 768 997 000 |11 100 585 513 | |1b. Kohēzija izaugsmei un nodarbinātībai |48 428 000 000 | |48 426 884 669 |34 963 348 789 | | |48 426 884 669 |34 963 348 789 | | Kopā | 61 700 000 000 | |62 195 881 669 | 46 063 934 302 | | |62 195 881 669 | 46 063 934 302 | | Rezerve[9] | | |4 118 331 | | | |4 118 331 | | | 2. DABAS RESURSU SAGLABĀŠANA UN PĀRVALDĪBA | | | | | | | | | | Tostarp ar tirgu saistītie izdevumi un tiešie maksājumi |46 679 000 000 | |41 131 356 325 |41 083 823 325 | 49 340 000 | |41 180 696 325 |41 083 823 325 | | Kopā | 57 639 000 000 | |56 721 437 011 | 52 566 129 680 | 49 340 000 | |56 770 777 011 | 52 566 129 680 | | Rezerve | | |917 562 989 | | | |868 222 989 | | | 3. PILSONISKUMS, BRĪVĪBA, DROŠĪBA UN TIESISKUMS | | | | | | | | | | 3a. Brīvība, drošība un tiesiskums |872 000 000 | |863 925 000 |617 440 000 |2 300 000 | |866 225 000 |617 440 000 | |3b. Pilsoniskums |651 000 000 | |772 125 542 |800 122 542 | | |772 125 542 |800 122 542 | | Kopā | 1 523 000 000 | |1 636 050 542 | 1 417 562 542 | 2 300 000 | |1 638 350 542 | 1 417 562 542 | | Rezerve[10] | | |8 112 000 | | | |5 812 000 | | | 4. ES – GLOBĀLO PROCESU DALĪBNIECE[11] |7 440 000 000 | | 8 103 930 360 | 8 324 169 158 | | | 8 103 930 360 | 8 324 169 158 | | Rezerve | | | -419 930 360 | | | | -419 930 360 | | | 5. ADMINISTRĀCIJA[12] |7 699 000 000 | |7 700 730 900 | 7 700 730 900 | | |7 700 730 900 | 7 700 730 900 | | Rezerve | | | 76 269 100 | | | | 76 269 100 | | | 6. KOMPENSĀCIJA | 210 000 000 | |209 112 912 | 209 112 912 | | |209 112 912 | 209 112 912 | | Rezerve | | | 887 088 | | | | 887 088 | | | KOPĀ | 136 211 000 000 | 121 901 000 000 | 136 567 143 394 | 116 281 639 494 | 51 640 000 | |136 618 783 394 | 116 281 639 494 | | Rezerve | | |587 019 148 | 8 019 523 048 | | |535 379 148 | 8 019 523 048 | | [1] OV L 248, 16.9.2002., 1. lpp. [2] OV L 343, 27.12.2007., 9. lpp. [3] OV L 224, 18.8.1990., 19. lpp. [4] OV L 208, 5.5.2008., 1. lpp. [5] SEC(2008) 2707, 28.10 2008. [6] Padomes Lēmums 2009/410/Euratom, OV L 132, 29.5.2009., 15. lpp. [7] OV L 121, 15.5.2009., 37. lpp. [8] OV L 138, 4.6.2009., 14. lpp. [9] Aprēķinot rezervi 1a. pozīcijā, nav iekļauts Eiropas Globalizācijas pielāgošanas fonds (EGF). [10] Eiropas Savienības Solidaritātes fonda (ESSF) summa ir iekļauta papildus attiecīgajām pozīcijām saskaņā ar 2006. gada 17. maija Iestāžu nolīgumu (OV C 139, 14.6.2006.). [11] 2009. gada 4. pozīcijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos, vai elastības fonda mobilizēšana. [12] Lai aprēķinātu rezervi zem maksimālās robežas 5. pozīcijā, ir ņemta vērā 1. zemsvītras piezīme 2007.-2013. gada finanšu shēmā par summu 78 miljoni euro personāla iemaksām pensiju shēmā.